Յուրի Աբով

Յուրի Գեորգիի Աբով (, ), հայազգի ռուս ֆիզիկոս, պրոֆեսոր (1984), ֆիզմաթ գիտությունների դոկտոր (1969), ԽՍՀՄ ԳԱ թղթակից անդամ (1987), Ռուսաստանի գիտությունների ակադեմիայի թղթակից-անդամ (1991)։ Լենինյան մրցանակակիր (1974))

 Կենսագրություն 
1947 թվականին ավարտել է Մոսկվայի պետական համալսարանը։ 1963 թվականից աշխատել է Մոսկվայի ֆիզիկայի ինստիտուտումԱրծվի Բախչինյան, Հայազգի գործիչներ, Ե., Զանգակ, 2002, էջ 269։։ Աշխատել է ԽՍՀՄ ատոմային էներգիայի օգտագործման պետական կոմիտեի տեսական և փորձարարական ֆիզիկայի ինստիտուտում, 1963 թվականից՝ լաբորատորիայի վարիչ։

Ուսումնասիրել է զույգության խախտման երևույթը միջուկային ռեակցիաներում, աշխատակիցների հետ հայտնագործել նուկլոնների թույլ փոխազդեցությունը միջուկներում։ Փորձերով դիտել է գամմա-քվանտների առաքման ասիմետրիան բևեռացած նեյտրոնների ճառագայթային զավթման (միջուկներով) ռեակցիայում։ Սկիզբ է դրել բևեռացած նեյտրոնների փնջերով բյուրեղներում ռելաքսացիոն շարժընթացների հետազոտման նոր ուղղության՝ միջուկային մագնիս. ռեզոնանսային սպեկտրաչափության կիրառումով։
Ստեղծել է գերսառը նեյտրոնների մագնիսական թակարդ, ԽՍՀՄ-ում առաջին նեյտրոնային բյուրեղային սպեկտրաչափն ու նեյտրոնային դիֆրակտաչափը։ Ունի նաև ծանր ջրով ատոմային ռեակտորների ֆիզիկային ու տեխնիկային վերաբերող աշխատանքներ։

 Մրցանակներ 
 Լենինյան մրցանակ, 1974

 Երկեր 
 Поляризованные медленные нейтроны / Ю. Г. Абов, А. Д. Гулько, П. А. Крупчицкий., Москва, Атомиздат , 1966.
 Академик А. И. Алиханов: Воспоминания, письма, документы, 2004, т.л. (Редкол., Ю. Г. Абов (пред.) и др.),конц. (Абов Юрий Георгиевич).

 Ծանոթագրություններ 

Կատեգորիա:ԽՍՀՄ ԳԱ թղթակից անդամներ
Կատեգորիա:Խորհրդային ֆիզիկոսներ
Կատեգորիա:Հայ երկարակյացներ
Կատեգորիա:Մոսկվայի պետական համալսարանի շրջանավարտներ
Կատեգորիա:Ռուսահայ պրոֆեսորներ
Կատեգորիա:Ռուսահայ ֆիզիկոսներ
Կատեգորիա:Ռուսաստանի ԳԱ թղթակից անդամներ
Կատեգորիա:Ռուսաստանի գիտությունների ակադեմիայի անդամներ
Կատեգորիա:Տրոեկուրովյան գերեզմանատանը թաղվածներ
Կատեգորիա:Ֆիզիկամաթեմատիկական գիտությունների դոկտորներ